b'\n_START_ARTICLE_\nMillrose Games\n_START_PARAGRAPH_\nMillrose Games on vuosittain helmikuussa New Yorkissa j\xc3\xa4rjestett\xc3\xa4v\xc3\xa4t yleisurheilun sis\xc3\xa4ratakilpailut. Ne pidettiin ensimm\xc3\xa4ist\xc3\xa4 kertaa vuonna 1914. Kilpailupaikkana oli vuoteen 2011 saakka Madison Square Garden, jonka j\xc3\xa4lkeen ne siirrettiin Washington Heightsin kaupunginosassa sijaitsevaan Fort Washington Avenue Armoryyn._NEWLINE_Kilpailuihin osallistuneista suomalaisurheilijoista muistetaan erityisesti Paavo Nurmi, joka vuonna 1925 juoksi kisoissa puolentoista mailin uuden maailmanenn\xc3\xa4tyksen.'